**ELŐTERJESZTÉS**

**Szombathely Megyei Jogú Város Közgyűlése**

**2021. november 25-i ülésére**

**KIEGÉSZÍTŐ BESZÁMOLÓ**

**az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Tisztelt Közgyűlés!**

**2021. november 15-én** dr. László Győző alpolgármester úr és Szuhai Viktor tanácsnok úr a Lidicei Nemzetközi Gyermekrajz-pályázat díjátadóján vettek részt a Váci Mihály Általános Iskola és Alapfokú Művészeti Iskolában.

**November 16-án** dr. László Győző alpolgármester úr dr. Károlyi Ákos jegyző úrral és dr. Czeglédy Csabával, a Szociális és Lakás Bizottság elnökével közösen sajtótájékoztatón számoltak be a Települési Önkormányzatok Országos Szövetsége pályázatán a Közösségi Bérlakás Rendszerrel elért I. helyezésről.

E napon a Vas Megyei SZC Kereskedelmi és Vendéglátó Technikum és Kollégium ötödéves hallgatói tettek szakmai célú látogatást a Városházán, ahol Bokányi Adrienn tanácsnok asszony vezette őket körbe. Megtekintették a házasságkötő termet, a közgyűlési nagytermet és a kistanácskozót is, de jártak a sajtóteremben, illetve betekintést nyerhettek a hivatal működésébe is.

**November 18-án** dr. László Győző alpolgármester úr részt vett a Savaria Jövőjéért Helyi Akciócsoport vezetőségi ülésén, majd levezette a taggyűlést.

Ezt követően alpolgármester úr fogadta a 2021. évben Harkovban (Ukrajna) megrendezésre került Akrobatikus Rock and Roll Világbajnokság és Világkupa versenyen részt vett gyermekeket, akik részére emléklapot adott át. Az eseményen jelen volt Putz Attila, a körzet képviselője, valamint Tóth Kálmán bizottsági elnök.

## **November 18-án** Horváth Soma alpolgármester úr, Kovács Balázs Zsolt tűzoltó alezredessel együtt köszöntötte a résztvevőket és indította el a Külső Védelmi gyakorlatot, amelyet Szombathely Megyei Jogú Város Önkormányzata és a Vas Megyei Katasztrófavédelmi Igazgatóság Szombathelyi Katasztrófavédelmi Kirendeltsége a MEDOSZ Kft. telephelyén, ipari környezetben tartott.

E napon Szuhai Viktor tanácsnok úr a Közterület Felügyelet képviselőkkel való egyeztetésén vett részt Putz Attila és Kopcsándi József képviselő urakkal közösen.

A Szombathelyi Egyházmegyei Karitász 2021-ben ünnepli újjászervezésének 30. évfordulóját. **November 19-én** Tóth Kálmán bizottsági elnök úrral részt vettünk az ebből az alkalomból a szőllősi Jézus Szíve-templomban tartott jubileumi ünnepségen. Az ünnepi szentmisét dr. Székely János megyéspüspök celebrálta. A jubileumi ünnepségen köszöntötték az idei Caritas Hungarica-­díjasokat, a harmincéves plébániai karitászcsoportokat is, a támogatók pedig emléklapot kaptak. Ezt követően bemutatásra került a jószolgálati szervezet harminc évét feldolgozó kiadvány.

E napon nyitottam meg az Adventi vásárt a Fő téren. A megnyitón részt vett dr. László Győző alpolgármester úr, Szuhai Viktor tanácsnok úr, Kelemen Krisztián és Putz Attila képviselő urak is.

**November 20-án** dr. László Győző alpolgármester úrral kilátogatottunk a zanati termelői piacra, ahol jelen volt Putz Attila, a körzet képviselője is.

Ezt követően az Éhen Gyula Baráti kör szervezésében megemlékeztünk szombathely legendás polgármesteréről, a 168 éve született Éhen Gyuláról. Az eseményen beszédet mondtam, majd dr. László Győző alpolgármester úrral, Bokányi Adrienn tanácsnok asszonnyal, Tóth Kálmán és Putz Attila képviselő urakkal koszorút helyeztünk el a „második városalapító” szobránál. A megemlékezésen ünnepi műsort adtak a Nyitra Utcai Általános Iskola diákjai.

## November 20-án Horváth Soma alpolgármester úr Szombathely Város Koncert Fúvószenekarának minősítő hangversenyén fővédnökként mondott köszöntő beszédet a Bartók Teremben.

**November 25-én** dr. László Győző alpolgármester úr megnyitotta az AGORA-Művelődési és Sportházban megrendezett második szombathelyi RobOlimpia versenyt.

**1.**

**Tisztelt Közgyűlés!**

A koronavírus világjárvány 4. hullámára tekintettel 2021. október 25. napján levélben fordultam a Vas Megyei Védelmi Bizottság elnökéhez, Harangozó Bertalan úrhoz, tájékoztatást kérve Szombathely, a Szombathelyi Járás, valamint Vas megye vonatkozásában a lakosság átoltottsági arányáról, valamint az aktív fertőzöttek számáról. Továbbá tájékoztatást kértem Elnök Úrtól a Markusovszky Egyetemi Oktatókórházban koronavírus betegséggel ápoltak számáról, valamint arról, hogy az ápolásban részesülők körében hány fő rendelkezik koronavírus elleni védőoltással. 2021. november 4. napján részemre megküldött válaszlevél szerint a megtett adatigénylés elbírálása 45 napon belül történik meg, mivel a kérelem megválaszolása a Vas Megyei Kormányhivatal veszélyhelyzettel összefüggő közfeladatainak ellátását veszélyeztetné. Előzőek okán a védekezés érdekében szükséges döntések meghozatalára a valós fertőzöttségi és átoltottsági adatok ismeretének hiányában kerülhetett sor.

A koronavírus elleni védőoltásnak az állami és önkormányzati intézményeknél foglalkoztatottak által történő igénybevételéről szóló 599/2021. (X.28.) Korm. rendelet értelmében az önkormányzati fenntartású intézmények esetében a fenntartó önkormányzat szerinti település polgármestere dönt a foglalkoztatottak védőoltás felvételére való kötelezéséről. Annak érdekében, hogy polgármesteri hatáskörben megfelelő döntés születhessen, felmérésre került a Kormányrendelet hatálya alá tartozó önkormányzati intézményekben dolgozók oltottsága, illetve koronavírus elleni védettsége. A felmérés eredményeit a következő táblázat tartalmazza.

|  |  |  |
| --- | --- | --- |
| **Koronavírus elleni védettséggel rendelkezők aránya SZMJV önkormányzati intézményeiben 2021. 11.02. napján** | | |
| **Intézmény megnevezése** | **Oltottság aránya** | **Védettség aránya (oltottak és betegségen átesettek összesen)** |
| Mesebolt Bábszínház | 100% | 100% |
| AGORA Szombathelyi Kulturális Központ | 86,20% | 86,20% |
| Savaria Szimfonikus Zenekar | 83,90% | 85,05% |
| Berzsenyi Dániel Megyei Hatókörű Városi Könyvtár | 91,30% | 91,30% |
| Savaria Megyei Hatókörű Városi Múzeum | 84,25% | 84,25% |
| Pálos Károly Szociális Szolgáltató Központ és Gyermekjóléti Szolgálat | 83,81% | 84,97% |
| Fogyatékosokat és Hajléktalanokat Ellátó Nkft. | 70,44% | 71,06% |
| Szombathelyi Egyesített Bölcsődei Intézmény | 72,41% | 75,28% |
| Polgármesteri Hivatal | 81,71% | 83,58% |
| Napsugár Óvoda | 77,27% | 77,27% |
| Szivárvány Óvoda | 59,25% | 62,96% |
| Barátság Óvoda | 92% | 92% |
| Mocorgó Óvoda | 69,56% | 73,91% |
| Pipitér Óvoda | 61,53% | 65,38% |
| Kőrösi Óvoda | 88,88% | 88,88% |
| Margaréta Óvoda | 76,19% | 76,19% |
| Mesevár Óvoda | 65% | 75% |
| Weöres Sándor Óvoda | 69,23% | 69,23% |
| Benczúr Óvoda | 93,75% | 93,75% |
| Vadvirág Óvoda | 76,92% | 84,61% |
| Hétszínvirág Óvoda | 76,66% | 80% |
| Szűrcsapó Óvoda | 54,83% | 61,29% |
| Játéksziget Óvoda | 57,89% | 57,89% |
| Gazdag Erzsi Óvoda | 90% | 90% |
| Donászy Magda Óvoda | 68% | 88% |
| Aréna Óvoda | 85,29% | 88,23% |
| Maros Óvoda | 82,35% | 82,35% |
| Egészségügyi alapellátás dolgozói | 100% | 100% |
| **Összesen:** | **81,44%** | **83,13%** |

Az önkormányzati intézményekben dolgozók védettségére vonatkozó adatok ismeretében, a magas átoltottsági arányokra figyelemmel – konzultálva a Védekezést Segítő Tanács tagjaival - a kötelező védőoltás elrendelésére nem került sor.

A 2021. november 20. napján hatályba lépő, maszkviselési szabályokat szigorító kormányrendelet megjelenése előtt - 2021. november 4. napján kelt levélben – kértem az önkormányzati óvodák vezetőit és a Szombathelyi Egyesített Bölcsődei Intézmény vezetőjét, hogy az intézmények épületébe belépő külső személyek kötelező maszkhasználata vonatkozásában a szükséges intézkedéseket tegyék meg. Továbbá 2021. november 8. napján hatályba lépett a koronavírus járvány megelőzése érdekében szükséges intézkedésekről szóló 13/2021. (XI.3.) számú Polgármesteri és Jegyzői Együttes Utasítás, mely a Polgármesteri Hivatalban az ügyfélfogadás tekintetében, valamint a sajtótájékoztatók vonatkozásában kötelező maszkhasználatot ír elő. Fenti utasítás valamennyi önkormányzati fenntartású intézmény és gazdasági társaság részére megküldésre került azzal a kéréssel, hogy az utasítással összhangban a saját szervezetre vonatkozóan a maszkhasználat belső szabályai kerüljenek kialakításra. Az intézményektől, gazdasági társaságoktól érkező visszajelzések szerint a munkavállalók részére a közösségi terekben, míg az intézménybe érkező személyek számára annak teljes területén kötelező a maszk viselése.

Az Időskorúak Gondozóházában az ellátottak egészégének védelme érdekében látogatási és intézmény elhagyási tilalom került bevezetésre 2021. november 17. napjától.

2021. november 22. napjától a Polgármesteri Hivatalban esküvőn résztvevők tekintetében is előírásra került a maszk viselése, kivéve a tanúk és a házasulandók személyét a ceremónia időtartama alatt. Szintén 2021. november 22. napjától a bizottsági üléseken, a közgyűlésen részt vevők számára is előírásra került a maszk viselése.

2021. november 23. napján kelt levélben az önkormányzati fenntartású óvodák és bölcsődék tekintetében kértük az adott intézmények vezetőit, hogy az intézményen kívüli, zárt térben és jelentős számú óvodán kívüli személlyel történő kontakttal járó óvodai programok megtartását lehetőség szerint kerüljék.

A Szombathelyi Védekezést Segítő Tanácsadó Testület 2021. november 3-i ülésén tájékoztatást kaptam arról, hogy az egészségügyi alapellátásban dolgozó háziorvosoknál nagy mennyiségű COVID -19 gyorsteszt halmozódott fel, melynek használati ideje 2021. december elején lejár. A gyorstesztek lejárati időn belüli felhasználásának érdekében, elősegítve az önkormányzati intézményekben és gazdasági társaságoknál dolgozók koronavírus fertőzés elleni védekezését, felmérésre került az egyes intézmények, szervezetek gyorsteszt iránti igénye, majd összesen 4900 db gyorsteszt került átadásra az alábbi táblázatban foglaltaknak megfelelően:

|  |  |
| --- | --- |
| **Covid -19 gyorstesztek felhasználási helye** | **Átadott gyorstesztek száma (db)** |
| Szombathelyi Köznevelési GAMESZ | 120 |
| Önkormányzati óvodák | 280 |
| Szombathelyi Egyesített Bölcsődei Intézmény | 460 |
| Mesebolt Bábszínház | 100 |
| Pálos Károly Szociális Szolgáltató Központ és Gyermekjóléti Szolgálat | 60 |
| Vásárcsarnok | 60 |
| Szombathelyi Távhőszolgáltató Kft. | 200 |
| Vasivíz Zrt. | 1160 |
| Weöres Sándor Színház | 160 |
| Berzsenyi Dániel Könyvtár | 120 |
| Savaria M. H. Városi Múzeum | 200 |
| Savaria Szimfonikus Zenekar | 220 |
| Savaria Turizmus Nonprofit Kft. | 40 |
| AGORA Szombathelyi Kulturális Központ | 120 |
| Szombathelyi Média Központ Nonprofit Kft | 120 |
| Szombathelyi Vagyonhasznosító és Városgazdálkodási Zrt | 760 |
| Vas Megyei Temetkezési Vállalat | 120 |
| Szombathelyi Egészségügyi és Kulturális GESZ | 120 |
| Szombathelyi Sportközpont és Sportiskola Nonprofit Kft. | 40 |
| SZOMHULL Szombathelyi Hulladékgazdálkodási Közhasznú Nonprofit Kft. | 20 |
| Polgármesteri Hivatal | 420 |
| **Összesen:** | **4900** |

Kérem a Tisztelt Közgyűlést, hogy a tájékoztatót szíveskedjék elfogadni.

**2.**

**Tisztelt Közgyűlés!**

Szombathely Megyei Jogú Város Közgyűlésének Kulturális, Oktatási és Civil Bizottsága a 2021. évi költségvetési rendelet „Kulturális és Civil Alap” sora terhére pályázatot hirdetett meg civil szervezetek számára.

A Bizottság a 85/2021. (XI.23.) KOCB sz. határozatában a benyújtott pályázatok közül a felsorolt Alapítványok támogatását javasolja az alábbiak szerint:

|  |  |  |  |
| --- | --- | --- | --- |
| **Ssz.** | **Szervezet neve** | **Pályázat célja/ rendezvény neve** | **Javasolt támogatási összeg (Ft)** |
| 1. | Forrásközpont Közhasznú Alapítvány | Az Alapítvány 2022. évi működéséhez | 200.000,- |
| 2. | Mira Orient Art Kulturális és Jóléti Alapítvány | Az Alapítvány 2022. évi működéséhez | 200.000,- |
| 3. | Szombathelyi Evangélikus Egyházközség Szeretetszolgálatáért Alapítvány | Az Alapítvány 2022. évi működéséhez | 200.000,- |
| 4. | Szombathelyi Zsidó, Hitközség Szociális és Kulturális Alapítvány | Az Alapítvány 2022. évi működéséhez | 150.000,- |
| 5. | Változó Világért Alapítvány | Az Alapítvány 2022. évi működéséhez | 100.000,- |
| 6. | Az Ipartelep Óvodájáért Alapítvány | "Kedves Szülők"-szülők, pedagógusok, szakértők fóruma a sikeres gyermeknevelésért | 100.000,- |
| 7. | Impresszió Alapítvány | 31 éves a Szombathelyi Váci Mihály Általános Iskolában működő Alapfokú Művészeti Iskola | 189.000,- |
| 8. | Oladi Óvodáért Alapítvány Kuratóriuma | MozgáSOS-Erdőpedagógia és mozgás | 100.000,- |
| 9. | Szolgálat Alapítvány | Németh Pál Kollégium-"Szállj költemény!"-szavalóverseny | 70.000,- |
| 10. | Szombathelyi Székesegyházért Alapítvány | Martinus Orgonafesztivál | 200.000,- |
| 11. | Szombathelyi Zsidó, Hitközség Szociális és Kulturális Alapítvány | A zsidó kultúra, hagyomány, vallás megismertetése az érdeklődő közönséggel | 100.000,- |
| 12. | Vasi k.u.k Matrózok Alapítvány | Matrózklub-Rendhagyó Haditengerészeti Történelemórák 2022 | 150.000,- |
| 13. | Vasi Mecénás Alapítvány | Történelmi Témapark Jelene | 200.000,- |

Szombathely Megyei Jogú Város Közgyűlésének az önkormányzati forrásátadásról szóló 47/2013. (XII.4.) önkormányzati rendelet 1.§ (5) bekezdése értelmében az alapítványok részére a költségvetési rendeletben nevesített alapítványi támogatásokon túl pénzeszközt átadni kizárólag a Közgyűlés döntése alapján lehet, ezért a fentiekben említett alapítványok támogatásához a Kulturális, Oktatási és Civil Bizottság döntése mellett közgyűlési jóváhagyás is szükséges.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2021. november 24.**

**Dr. Nemény András**

**I.**

**HATÁROZATI JAVASLAT**

**……/2021. (XI.25.) Kgy. sz. határozat**

A Közgyűlés a koronavírus helyzettel összefüggő intézkedésekről szóló tájékoztatóban foglaltakkal egyetért.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

**Határidő:** azonnal

**II.**

**HATÁROZATI JAVASLAT**

**…/2021.(XI. 25.) Kgy. sz. határozat**

1. Szombathely Megyei Jogú Város Közgyűlése az önkormányzati forrásátadásról szóló 47/2013. (XII.4.) önkormányzati rendelet 1.§ (5) bekezdése alapján - figyelembe véve a Kulturális, Oktatási és Civil Bizottsága 85/2021. (XI.23.) KOCB számú határozatában foglalt javaslatot - hozzájárul ahhoz, hogy az Önkormányzat 2021. évi költségvetéséről szóló 7/2021. (II.25.) önkormányzati rendelet 9. mellékletében található „Kulturális és Civil Alap” tételsor terhére az alábbi alapítványok támogatásban részesüljenek:

|  |  |  |  |
| --- | --- | --- | --- |
| **Ssz.** | **Szervezet neve** | **Pályázat célja/ rendezvény neve** | **Javasolt támogatási összeg (Ft)** |
| 1. | Forrásközpont Közhasznú Alapítvány | Az Alapítvány 2022. évi működéséhez | 200.000,- |
| 2. | Mira Orient Art Kulturális és Jóléti Alapítvány | Az Alapítvány 2022. évi működéséhez | 200.000,- |
| 3. | Szombathelyi Evangélikus Egyházközség Szeretetszolgálatáért Alapítvány | Az Alapítvány 2022. évi működéséhez | 200.000,- |
| 4. | Szombathelyi Zsidó, Hitközség Szociális és Kulturális Alapítvány | Az Alapítvány 2022. évi működéséhez | 150.000,- |
| 5. | Változó Világért Alapítvány | Az Alapítvány 2022. évi működéséhez | 100.000,- |
| 6. | Az Ipartelep Óvodájáért Alapítvány | "Kedves Szülők"-szülők, pedagógusok, szakértők fóruma a sikeres gyermeknevelésért | 100.000,- |
| 7. | Impresszió Alapítvány | 31 éves a Szombathelyi Váci Mihály Általános Iskolában működő Alapfokú Művészeti Iskola | 189.000,- |
| 8. | Oladi Óvodáért Alapítvány Kuratóriuma | MozgáSOS-Erdőpedagógia és mozgás | 100.000,- |
| 9. | Szolgálat Alapítvány | Németh Pál Kollégium-"Szállj költemény!"-szavalóverseny | 70.000,- |
| 10. | Szombathelyi Székesegyházért Alapítvány | Martinus Orgonafesztivál | 200.000,- |
| 11. | Szombathelyi Zsidó, Hitközség Szociális és Kulturális Alapítvány | A zsidó kultúra, hagyomány, vallás megismertetése az érdeklődő közönséggel | 100.000,- |
| 12. | Vasi k.u.k Matrózok Alapítvány | Matrózklub-Rendhagyó Haditengerészeti Történelemórák 2022 | 150.000,- |
| 13. | Vasi Mecénás Alapítvány | Történelmi Témapark Jelene | 200.000,- |

1. A Közgyűlés felhatalmazza a polgármestert a támogatási szerződések aláírására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2021. november 30. (2. pont vonatkozásában)